open-index/open-wikipedia-markdown huggingface dataset:
Ժորժե Պաուլու Լեման

**Ժորժե Պաուլու Լեման** (, ), բրազիլացի ներդրող, միլիարդատեր։ Ամենահարուստ բրազիլացին 2017 թվականի դրությամբ։ Forbes ամսագրի միլիարդատերերի ընդհանուր վարկանիշում 2018 թվականի մայիսի 5-ի դրությամբ 32-րդ տեղն է զբաղեցնում աշխարհում՝ 25,5 միլիարդ դոլար կարողությամբ։

## Կենսագրություն
Ծնողները ունեն շվեցարական ծագում։ Երիտասարդ տարիքում խաղացել է թենիս, 5 անգամ հաղթել է Բրազիլիայի առաջնությունում, հանդես է եկել Ուիմբլդոնում և Դևիսի գավաթի հավաքականում։

1961 թվականին Հարվարդի համալսարանում տնտեսագիտության բակալավրի աստիճան է ստացել։

1961-1962 թվականներին աշխատել է Credit Suisse-ում որպես պրակտիկանտ։ *Invesco*. Դա Լեմանի առաջին ընկերությունն էր, որտեղ նա ուներ 2 % բաժնեմաս։ Այն սնանկացել է 1966 թվականին։ 1971 թվականին Լեմանը, Կառլոս Ալբերտո Սիկուպիրան և Մարսել Հերման Թելեսը հիմնադրեցին Բրազիլական Banco Garantia ներդրումային բանկը. Չնայած այն հանգամանքին, որ մի քանի շաբաթ անց երկրում ֆինանսական ճգնաժամ է տեղի ունեցել, բանկը դարձել է ամենահեղինակավոր և նորարարական ներդրողներից մեկը, իսկ Forbes-ը այն Բրազիլական տարբերակով անվանել Է Goldman Sachs։ Նրանք վերահսկում են այն AB Inbev-ի միջոցով, որտեղ տնօրենների խորհրդի անդամներ են։

1990-2001 թվականներին Լեմանը եղել է Brahma ընկերության տնօրենների խորհրդի անդամ՝ գարեջրի խոշորագույն արտադրողներից մեկը։

1998 թվականի հուլիսին Լեմանը Banco Garantia-ն վաճառել է շվեյցարական Credit Suisse First Boston բանկին 675 միլիոն դոլարով։

Լեմանը հանդիսանում է նաև Lojas Americanas խորհրդի անդամ, Gillette-ի տնօրենների խորհրդի նախկին անդամ, Նյու Յորքի ֆոնդային բորսայի լատինամերիկյան խորհրդատվական կոմիտեի նախագահ, Fundação Estudar հիմնադրամի հիմնադիր և խորհրդի անդամ, որը կրթաթոշակներ է տրամադրում բրազիլացի ուսանողներին, Credit Suisse-ի և DaimlerChrysler-ի միջազգային խորհրդատվական խորհրդի անդամ։

2015 թվականի հուլիսին Լեմաննա 3G Capital ընկերությունը Ուորեն Բաֆեթի Բերքշիր Հեթուեյի ընկերության հետ 23 մլրդ դոլարով գնել էր կետչուպի համաշխարհային արտադրող H. J. Heinz Company-ն։

2015 թվականին 17-րդ տեղն Է զբաղեցրել Բլումբերգի վարկածով աշխարհի ամենաազդեցիկ մարդկանց ցանկում։

### Անձնական կյանք
1994 թվականին Լեմանը սրտի կաթված է տարել։

Լեմանը երկու անգամ ամուսնացել է, ունի հինգ երեխա։Նրա առաջին կինը՝ Մարիա դե Սանտյագո Դանտաս Կենտալը, հոգեվերլուծաբան էր և մահացել է 2005 թվականի ապրիլին։ Երկրորդ կինը՝ Սյուզաննան էր։

1999 թվականին Սան Պաուլուում նրա երեխաների առևանգման անհաջող փորձ է եղել։

## Ծանոթագրություններ

## Արտաքին հղումներ
* Профиль Жорже Паулу Леманна на сайте Forbes
* Жорже Пауло Леманн. Состояние на пивном бизнесе, Burger King и соусах Heinz

Կատեգորիա:Բրազիլացի միլիարդատերեր
Նավակներ Ռոնի վրա

«**Նավակներ Ռոնի վրա»** (), երկու ուրվանկարների (համեմատաբար փոքրն արվել է նամակի մեջ, իսկ մյուսն ավելի խոշոր է և դետալներն ընդգծված են եղեգնյա գրիչով) և երեք յուղանկարների շարք, որն ստեղծել է հոլանդացի նկարիչ Վինսենթ վան Գոգը հարավային Ֆրանսիայի Առլ քաղաքում 1888 թվականի օգոստոսին։

## Ստեղծում
1888 թվականի օգոստոսի 13-ին գրված մի նամակում վան Գոգն այսպես է նկարագրել իր մտադրությունը․

Իր կեցավայր դեղին տանից մի քանի հարյուր մետր հետ գտնվող տարածքից նկարելով՝ որտեղ երկաթուղային կայարանը հարում է Ռոն գետին, երկու շաբաթ առաջ գրել է իր եղբայր Թեոյին․

Ստեղծվել է նկարների շարք, որովհետր ինչպես պնդում են Վան Գոգի թանգարանի կուրատորներ Լեո Ջանսենը, Հանս Լուիջթենը և Նիենկե Բաքերը, Վան Գոգը «այստեղ պատկերած թեման բաժանել է երկու մասի, քանի որ գուցե հասկացել է, որ բարձր դիտակետն ու մայրամուտը դժվար է համատեղել մեկ նկարի մեջ»։ Նրանք եզրակացրել են, որ «մենք հստակ չգիտենք, թե երբ են արվել վերջին երկու ուսումնասիրությունները․ գուցե դրանք կապված են 697 նամակի հետ, որտեղ Վան Գոգը գրել է, որ մայրամուտ է պատկերել»։

20-րդ դարի արվեստաբան ու Վան Գոգի գիտակ Յան Հալսկերը բացատրել է, որ․


Պատկեր:Eugène Delacroix - Christ Endormi pendant la Tempête.jpg|Փոթորկի ժամանակ քնած Քրիստոսը


Այս տեսակետը հետագայում ընդլայնվել է․

## Ծանոթագրություններ

## Գրականության ցանկ
* de la Faille, Jacob-Baart. The Works of Vincent van Gogh: His Paintings and Drawings. Amsterdam: Meulenhoff, 1970. 
* Hulsker, Jan. The Complete Van Gogh. Oxford: Phaidon, 1980. 
* Jansen, Leo, Luijten, Hans, and Bakker, Nienke Vincent van Gogh – The Letters: The Complete Illustrated and Annotated Edition, (Vol. 1-6), Thames & Hudson, 2009, 
* Naifeh, Steven; Smith, Gregory White. Van Gogh: The Life. Profile Books, 2011. 
* Tralbaut, Marc Edo. *Vincent van Gogh*, Macmillan, London 1969, 

Կատեգորիա:1888 նկարներ
Կատեգորիա:Վինսենթ վան Գոգի նկարներ
Կատեգորիա:Ֆոլկվանգ թանգարանի նկարներ
Ապարադուս դա Սեռա (ազգային պարկ)

**Ապարադուս դա Սեռա ազգային պարկ** (), ազգային պարկ Բրազիլիայի հարավում, Ռիու Գրանդե դու Սուլ և Սանտա Կատարինա նահանգների միջև գտնվող Սեռա Ժերալ լեռնաշղթայում՝ հվ. լայնության 29º07’-29º15’ և արմ. երկայնության 50º01’-50º10’ աստիճաններում։ Այն հիմնադրվել է 1959 թվականին, համարվում է Բրազիլիայի առաջին ազգային պարկերից մեկը՝ Իտայմբեժինոյի կիրճը պաշտպանելու համար։ Այն տարածվում է 10250 հա տարածքի վրա։

## Ֆլորա և ֆաունա
Չնայած իր համեմատաբար փոքր չափերին՝ պարկը բնութագրվում է հարուստ կենսաբազմազանությամբ, իր բազմազան ռելիեֆի, ափամերձ անտառների, խոտհարքների և բարեխառն խոնավ անտառների միջև գտնվելու շնորհիվ։ Այգին ունի  առնվազն 143 թռչունների, 48 կաթնասունների և 39 երկկենցաղների լայն տեսականի։

Այգու սարահարթերում վտանգված կենդանական աշխարհը ներառում է կարմիր ակնոցավոր ամազոնային թութակը, բաշավոր գայլը և պուման։ Լանջերին կարելի է գտնել մերձարևադարձային  ջրասամույր, օցելոտ և շագանակագույն ոռնացող կապիկ։

## Պահպանություն և սպառնալիքներ
1959 թվականին, երբ ստեղծվեց ազգային պարկը, պաշտպանում էր 13000 հա տարածք։ Նախագահի հրամանագրով դա կրճատվեց` կազմելով 10250 հա։ 1992 թվականին ազգային պարկին հարող տարածքում ստեղծվել է նոր Սեռա Ժերալ ազգային պարկ՝ ընդգրկելով լրացուցիչ 17300 հա տարածք։ Այնուամենայնիվ, ըստ Դյուկի համալսարանի Արևադարձային պահպանության կենտրոնի, այգու ներկայիս տարածքը, նույնիսկ Սեռա Ժերալ ազգային պարկի ընդարձակումից հետո, դեռ շատ փոքր է՝ արդյունավետ լինելու յուրաքանչյուր հստակ միջավայրի ներկայացուցչական նմուշների պաշտպանության գործում։

Պահպանման ջանքերի հիմնական խոչընդոտներից մեկն այն է, որ պետությանը պատկանում  է հողի միայն 67.5% -ը, և դրա մի մասն էլ զբաղեցնում են ֆերմերները։ Անասնապահությունը, արոտավայրերը «նորացնելու» համար խոտհարքները հրդեհելու պրակտիկան, բանանի տնկադաշտերի համար թունաքիմիկատների օգտագործումը  և տնային կենդանիների առկայությունը նպաստում են շրջակա միջավայրի դեգրադացմանը։ Այլ սպառնալիքներ առաջացնում են զբոսայգին հարող տարածքների ինվազիվ բուսական աշխարհը ու որսագողությունը։

Ներկայումս այգում թույլատրվում է օրական առավելագույնը 1500 այցելու։

## Պատկերասրահ

Amazona pretrei -Brazil-8.jpg|Կարմիր-ակնոցավոր ամազոն թութակ(**)
Chrysocyon.brachyurus.jpg|Բաշավոր գայլ
Puma concolor.jpg|Պումառյուծ
Lontra longicaudis 4.jpeg|Նեոտրոպիկալ սամույր()
Ocelot (Jaguatirica) Zoo Itatiba.jpg|Օցելոտ
Brown Howler Monkey 6.jpg|Շագանակագույն ոռնացող կապիկ() 


## Ծանոթագրություններ

## Արտաքին հղումներ

*Duke University ParksWatch: profile of Aparados da Serra NP 

Կատեգորիա:Ազգային պարկերի ցանկեր
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգություն Բրազիլիայում
Կատեգորիա:Հարավային Ամերիկայի ազգային այգիներ
Կատեգորիա:1959 հիմնադրված բնության հատուկ պահպանվող տարածքներ‎
Ամենափոքր ընդհանուր հայտարար

Մաթեմատիկայում **ամենափոքր ընդհանուր հայտարարը** կոտորակների բազմության հայտարարների **[[ամենափոքր ընդհանուր բազմապատիկ]]ն** է։ Այն հեշտացնում է կոտորակների գումարման, հանման և համեմատության գործողությունները։

## Նկարագրություն
Կոտորակների բազմության ամենափոքր ընդհանուր հայտարարը կոտորակների հայտարարների ընդհանուր բազմապատիկներից ամենափոքրն է։ Հայտարարների արտադրյալը միշտ ընդհանուր հայտարար է, ինչպես ներքևում․

: \frac{1}{2}+\frac{2}{3}\;=\;\frac{3}{6}+\frac{4}{6}\;=\;\frac{7}{6}

բայց դա միշտ չէ, որ ամենափոքրն է, ինչպես ներքևում․

: \frac{5}{12}+\frac{11}{18}\;=\;\frac{15}{36}+\frac{22}{36}\;=\;\frac{37}{36}

Այստեղ 36-ը 12-ի և 18-ի ամենափոքր ընդհանուր բազմապատիկն է։ Նրանց արտադրյալը՝ 216-ը, նույնպես ընդհանուր հայտարար է, բայց այդ հայտարարով հաշվարկները մեծ թվեր են ներառում․ 
: \frac{5}{12}+\frac{11}{18}=\frac{90}{216}+\frac{132}{216}=\frac{222}{216}.

Թվերից տարբեր փոփոխականների դեպքում, նույն սկզբունքն է գործում։

: \frac{a}{bc}+\frac{c}{b^2 d}\;=\;\frac{abd}{b^2 cd}+\frac{c^2}{b^2 cd}\;=\;\frac{abd+c^2}{b^2 cd}

## Դերը թվաբանության և հանրահաշվի մեջ
Միևնույն կոտորակը կարելի է ներկայացնել տարբեր ձևերով։ Եթե կոտորակների համարիչի և հայտարարի հարաբերակցությունը միևնույնն է, ապա այդ կոտորակները միևնույն թիվն են ներկայացնում։ Օրինակ․

: \frac{2}{3}=\frac{6}{9}=\frac{12}{18}=\frac{144}{216}=\frac{200,000}{300,000}
քանի որ դրանք բոլորը բազմապատկվել են 1 թվով, գրված որպես կոտորակ․
: \frac{2}{3}=\frac{2}{3}\times\frac{3}{3}=\frac{2}{3}\times\frac{6}{6}=\frac{2}{3}\times\frac{72}{72}=\frac{2}{3}\times\frac{100,000}{100,000}.

Սովորաբար ավելի հեշտ է կոտորակները գումարել, հանել կամ համեմատել, երբ դրանք ներկայացված են միևնույն հայտարարով, որ կոչվում է "ընդհանուր հայտարար"։ օրինակ, միևնույն հայտարարով կոտորակների համարիչները պարզապես կարող են գումարվել, այնպես ինչպես \frac{5}{12}+\frac{6}{12}=\frac{11}{12} and that \frac{5}{12}, քանի որ կոտորակներն ունեն միևնույն հայտարարը՝ 12։ Առանց ընդհանուր հայտարարը հաշվելու ակնհայտ չէ որ \frac{5}{12}+\frac{11}{18} հավասար է, կամ \frac{5}{12} մեծ, կամ փոքր է \frac{11}{18}։ Յուրաքանչյուր ընդհանուր հայտարար կաշխատի, բայց սովորաբար ամենափոքր ընֆհանուր բաժանարարը գերադասելի է, քանի որ այն հաշվարկները որքան հնարավոր է պարզեցնում է։

## Գործնական կիրառություններ
Ամենափոքր ընդհանուր հայտարարը բազմաթիվ գործնական կիրառություններ ունի, ինչպես օրինակ, միևնույն հատվածը ծածկելու համար անհրաժեշտ երկու տարբեր երկարության օբյեկտների քանակի որոշումը, աղյուսաշինության, սալիկապատման և տասելացման մեջ։ Այն օգտակար է նաև աշխատանքային ժամանակացույցը պլանավորելու համար։

## Ծանոթագրություններ

Կատեգորիա:Կոտորակներ
Կատեգորիա:Տարրական թվաբանություն
Կատեգորիա:Տարրական մաթեմատիկա
Գող կինը

**«Գող կինը**» (), գեղարվեստական ֆիլմ, որը նկարահանել են ռեժիսորներ Վալերի Ուսկովն ու Վլադիմիր Կրասնոպոլսկին 1994 թվականին։

## Սյուժե
1990-ական թվականների սկիզբ։ Գավառական մանկատանը մեծացած սիրունադեմ ու պարզամիտ Լյուբան հայտնվում է Մոսկվայում, որտեղ մնում է առանց գոյության միջոցների։ Նա չունի ոչ բնակարան, ոչ աշխատանք, ոչ էլ փող հետդարձի տոմսի համար։ Եվ ահա նա հանդիպում է իր հրաշալի արքայազնին՝ բարձրահասակ ու գեղեցկադեմ մաժոր Վալերիին, որը նրան տանում է իր հրաշալի ամրոցը և դրախտային կյանք, որտեղ կարիք չկա թափառաշրջիկի կյանք վարել ու գիշերել կայարաններում։ Բայց Վալերին խաբում է Լյուբային, նրա պայուսակի մեջ դնում ոսկե ապարանջան, իսկ հաջորդ օրը դիմում է ոստիկանություն՝ հայտարարելով, թե իբր գողացել են ապարանջանն ու թանկարժեք ժամացույցը հոր հավաքածուից, որն իրականում ինքը տվել էր ավազակներին։ Թվում է՝ աղջկա ճակատագիրը որոշված է՝ դատ, դատավճիռ, բանտ։ Սակայն նրա գործը անվճար ստանձնում է սկսնակ փաստաբան Օլեգը, և նրա ու Լյուբայի միջև սկիզբ է առնում սիրավեպ։

## Դերերում
* Օլա Ռոդինա – *Լյուբա*
* Գենադի Նազարով – *Օլեգ, փաստաբան*
* Անդրեյ Բարիլո – *Վալերի*
* Պյոտր Վելամինով – *Վալերիի հայրը*
* Վիկտոր Պավլով – *դատախազ*
* Վլադիմիր Կաշպուր – *ունկնդիր դատարանում*
* Վալենտինա Տալիզինա – *դատավոր*
* Միխայիլ Մամաև – *ավազակախմբի ղեկավար*
* Սերգեյ Գալկին – *ավազակ Կամենյուկ («Մամոնտ»)*
* Բորիս Նովիկով – *ժողովրդական ատենակալ*
* Նատալյա Եգորովա – *մաֆիոզ կին*
* Լիդիա Սավչենկո – *ժողովրդական ատենակալ*
* Վերա Իվլևա – *հավաքարար փաստաբանական գրասենյակում*
* Յուրի Յակովլև – *(պատմող)*
* Հմայակ Հակոբյան – *կովկասցի օդանավակայանում*
* Կոնստանտին Չեպուրին – *վաճառող*
* Էմիլ Բրագինսկի – *Պերչիկով, փաստաբան* (լուսագրերում նշված չէ)

## Նկարահանող խումբ
* Սցենարի հեղինակ՝ Էմիլ Բրագինսկի
* Ռեժիսոր՝ Վալերի Ուսկով
* Օպերատոր՝ Վիկտոր Յակուշև
* Նկարիչ՝ Վլադիմիր Դոնսկով

## Պարգևներ
* Կինոտավր, 1995 թվական, ներկայացվել է Մեծ մրցույթի Գրան պրիի

## Ծանոթագրություններ

## Արտաքին հղումներ
* «Գող կինը» ֆիլմը «Энциклопедия отечественного кино» կայքում

Կատեգորիա:1990-ականների ռուսերեն ֆիլմեր
Կատեգորիա:1994 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական կինոկատակերգություններ
Կատեգորիա:Ֆիլմերի երաժշտություն ըստ Միքայել Թարիվերդիևի
Կառլոս Վիլանուևա

[մինի|250px|[Կարակասի գեղարվեստի թանգարան]]

**Կառլոս Ռաուլ Վիլանուևա** (, ), 20-րդ դարի վենեսուելացի ճարտարապետ և քաղաքաշինարար, ամենահայտնի ճարտարապետներից մեկը, ով աշխատել է մոդեռն ոճով։

## Կենսագրություն
Կառլոս Վիլանուևան Մեծ Բրիտանիայում Վենեսուելայի գլխավոր հյուպատոսի որդին է եղել։ Ծնվել է Լոնդոնում, Վենեսուելայի հյուպատոսարանում։ Ավելի ուշ նա ընտանիքի հետ տեղափոխվել է Ֆրանսիա։ Ավարտել է Կոնդորսե լիցեյը։ Նա կրթություն է ստացել «Փարիզի գեղեցիկ արվեստների դպրոցի» ճարտարապետության ֆակուլտետում։ 1928 թվականին նա հաստատվել է Վենեսուելայում։ 1929 թվականից աշխատել է հասարակական աշխատանքների նախարարությունում՝ որպես շինարարական և դեկորատիվ շենքերի տնօրեն։

Սկզբում նա փորձել է վերակենդանացնել գաղութային ժամանակաշրջանի ճարտարապետության ավանդույթները, իսկ հետագայում դարձել է Լատինական Ամերիկայի ժամանակակից ճարտարապետության առաջատար ներկայացուցիչներից մեկը։

Նա նշանակալի դերակատարում է ունեցել Վենեսուելայի քաղաքների պլանավորման և զարգացման գործում, ինչպիսիք են Կարակասը, Մարակայը և իր երկրի այլ քաղաքները։ Բազմաթիվ շենքերի նախագծերի հեղինակ է դարձել, որտեղ ժամանակակից ձևն ու տեխնիկան զուգորդվել են պլաստիկ արվեստի հետ։

Կառլոս Վիլանուևայի ամենահայտնի աշխատանքներից են Կարակասի Էլ Սիլենսիո (El Silencio) բնակելի թաղամասի վերակառուցման նախագիծը, որում ներառել են 7797 բնակարանների և 207 խանութներ, Կարակասի գեղարվեստի թանգարանը (նեոդասական ոճ), Գլխավոր համալսարանական կամպուսը, Վենեսուելայի կենտրոնական համալսարանի  *համալսարանական ավանը Կարակասում* (ներառյալ Օլիմպիական մարզադաշտը), որը համարվում է ժամանակակից քաղաքաշինության և ճարտարապետության գլուխգործոց, որը 2000 թվականից ընդգրկված է ՅՈՒՆԵՍԿՕ-ի Համաշխարհային ժառանգություն ցանկում, և այլ կառույցներ, որոնք առանձնանում են կառուցվածքային համակարգերի համարձակությամբ և գեղարվեստական արտահայտչությամբ (երկաթբետոնե հիմնակմախքներ և թաղար-ծածկեր), կոմպոզիցիայի դինամիկ արտահայտչականությամբ, քանդակագործության, նկարչության և խճանկարի լայնորեն կիրառմամբ։ Կարակասում գտնվող Վիլանուևայի բնակելի համալիրները («El Paraiso», 1952-1957 թվականներ, «Հունվարի 23-ին», 1955-1957 թվականներ, Միխարեսի և Սեպերոյի հետ միասին) ունեն տարածքների և բնակարանների ռացիոնալ հատակագծեր, տարբեր բարձրությամբ հիմնակմախք-պանելային տների պարզ և հստակ ձևեր։

## Պատկերասրահ

Պատկեր:Manaure-Plaza-UCV.JPG|Կարակասի Համալսարանական քաղաքի մի հատված
Պատկեր:Fachada Museo de Ciencias de Caracas.jpg|Կարակասի Բնական գիտությունների թանգարանի ճակատ
Պատկեր:Aula Magna-Calder-UCV.JPG|Վենեսուելայի կենտրոնական համալսարանի *Aula Magna* շենքի ինտերիեր  - «Ակուստիկ ամպեր» առաստաղի հեղինակը՝ Ալեքսանդր Կոլդերի 
Պատկեր:Plaza César Girón.jpg|«Արենա ցլամարտի համար» («La Maestranza») հուշարձան
Պատկեր:Estadio Olímpico (Caracas).jpg|Օլիմպիական մարզադաշտ, Կարակաս


## Ծանոթագրություններ

## Արտաքին հղումներ
* Вильянуэва (Villanueva), Карлос Рауль
* Carlos Raúl Villanueva
* Біллануева // Універсальний словник-енциклопедія. — 4-те вид. — К. : Тека, 2006 

Կատեգորիա:20-րդ դարի ճարտարապետներ
Կատեգորիա:Մոդեռնիստ ճարտարապետներ
Կատեգորիա:Վենեսուելացիներ
Սևերինա Վուչկովիչ

**Սևերինա Վուչկովիչ** (, ), խորվաթ երգչուհի և դերասանուհի, ներկայացրել է  Խորվաթիան   Եվրատեսիլ-2006 երգի մրցույթում։

## Կենսագրություն
2010 թվականին  Սևերինան ծանոթացել է սերբ գործարար Միլան Պոպովիչի հետ, Միլանի ծննդյան օրվա տոնակատարության ժամանակ, որտեղ նա հրավիրվել էր ելույթ ունենալ։ Նրանց ծանոթությունը վեր է ածվել հանդիպումների, իսկ 2011 թվականի օգոստոսին երգչուհին հայտարարել է իր հղիության մասին։ Խորվաթ երգչուհու և սերբ գործարարի հարաբերությունները ԶԼՄ-ների մեծ հետաքրքրություն են առաջացրել Խորվաթիայում և նախկին Հարավսլավիայի այլ երկրներում։

2012 թվականի փետրվարին զույգը որդի է ունեցել՝ Ալեքսանդրըр։ Տղան մկրտվել է կաթոլիկ եկեղեցում։ Ըստ Սևերինայի, ինքը կցանկանար, որ իր որդին մկրտվեր ինչպես ուղղափառ, այնպես էլ կաթոլիկ եկեղեցիներում, բայց դա անհնար է, քանի որ երկու եկեղեցիներն էլ մկրտության խորհուրդը համարում են այս կամ այն կրոնին պատկանող։ Այդ ընթացքում Սևերինան ապրել է Բելգրադում, Վրաշացում և Զագրեբում.։ Սևերինան և Միլանը բաժանվել են 2013 թվականի [օգոստոս]ին։

2015 թվականի հոկտեմբերին Սևերինան ամուսնացել է սերբ ֆուտբոլիստ Իգոր Կոյիչի հետ, որը իրենից փոքր է 15 տարով։

## Սկանդալ
2004 թվականին երգչուհին սկանդալի մեջ է հայտնվել այն բանից հետո, երբ համացանցում հայտնվել է մի տեսանյութ, որը պատկերում է երգչուհու և գործարար Միլան Լուչիչի միջև տեղի ունեցած սեռական ակտը։ Միջադեպը կապված էր նրա հետ, որ Լուչիչը նկարահանումների պահին ամուսնացած էր, իսկ երգչուհին մինչ այդ իրեն ներկայացնում էր որպես հավատացյալ կաթոլիկուհի և դատապարտում արտամուսնական սեռական հարաբերությունները։ Վուչկովիչը փորձել է դատի տալ այդ կայքը, որտեղ զետեղվել էր տեսանյութը՝ պնդելով, որ տեսագրությունն իր հեղինակային իրավունքն է, սակայն գործը Զագրեբի դատարանի կողմից դադարեցվել է 2004 թվականի հուլիսին։

## Սկավառակագրություն
* *Severina (Album)* — 1989
* *Dalmatinka* — 1993
* *Trava zelena* — 1995
* *Moja stvar* — 1996
* *Djevojka sa sela* — 1998
* *Paloma nera — Live album* — 1999
* *Ja samo pjevam* — 1999
* *Pogled ispod obrva* — 2001
* *18 velikih hitova* — 2002
* *Virujen u te — Najbolje uživo* — 2002
* *Virujen u te — DVD* — 2003
* *Severgreen* — 2004
* *Moja štikla* — 2006
* *Zdravo Marijo* — 2008
* *Dobrodošao u klub* (2012)

## Ծանոթագրություններ

## Արտաքին հղումներ

*
*
*
*

Կատեգորիա:Եվրատեսիլ երգի մրցույթի մասնակիցներ
Կատեգորիա:Խորվաթ դաշնակահարներ
Կատեգորիա:Խորվաթ դերասանուհիներ
Կատեգորիա:Խորվաթ երաժիշտներ
Կատեգորիա:Խորվաթ երգչուհիներ
Մայք Պիրոմպխոն

**Մայք Պիրոմպխոն**  (; , ), թայլանդացի երգիչ և դերասան, մորլամ (թաիլանդական քանթրի) և լուկ-թխունգ  (թաիլանդական փոփ-քանթրի) ժանրերիի երգեր կատարող, հրատարակվել է 20 օրիգինալ ալբոմ։

## Կենսագրություն
Մայք Պիրոմպխոնը ծնվել է 1996 թվականի հուլիսի 8-ին Ուդոն Թանիում։ 2 տարի սովորել է տեղի միջնակարգ դպրոցում։

1995 թվականին, 29 տարեկան հասակում նա ալբոմ է թողարկել GMM Grammy ձայնագրման լեյբլի ներքո։ Նախքան իր դեբյուտը Մայքը հայտնվել է «Khan Lang Kor Lao» երաժշտական խմբում։ Պիրոմփհոնի ամենահայտնի դերը 2001 թվականի «Նաի Հոյի Տհա Մին» ֆիլմում ճապոնական բանակի կապիտան Սիհոյի դերն էր։

## Սկավառակագրություն
**Ալբոմ** 
*1995 — «Kan Lang Kor Lao» (คันหลังก็ลาว)
*1996 — «Nam Ta Lon Bon Toe Jeen» (น้ำตาหล่นบนโต๊ะจีน)
*1998 — «Ya Jai Khon Jon» (ยาใจคนจน)
*2000 — «Nuei Mai Khon Dee» (เหนื่อยไหมคนดี)
*2007 — «Yang Rak Kan Yoo Rue Plao» (ยังรักกันอยู่หรือเปล่า)
*2018 — «Bon Thanon Sai Khon Dee» (บนถนนสายคนดี)
*2019 — «Status Bor Koei Pliean» (สเตเตัสบ่เคยเปลี่ยน)
*2020 — «Zab E-Lee» (แซ่บอีหลี)
**Սինգլ**
*2017 թվական — Klab Kham Sa Lar

## Ծանոթագրություններ

## Արտաքին հղումներ
*https://www.nautiljon.com/people/mike+piromporn.html
*https://www.youtube.com/watch?v=FOQWULrXXTY&ab_channel=GRAMMYGOLDOFFICIAL

Կատեգորիա:Թաիլանդցի դերասաններ
Կատեգորիա:Թաիլանդցի երգիչներ
Լևոն Խուրշուդյան (զինծառայող)

**Լևոն Գևորգի Խուրշուդյան՝** () Հայաստանի Հանրապետության զինված ուժերի զինծառայող, կրտսեր սերժանտ,  պարգևատրվել է «3-րդ կարգի հրետանավոր» շքանշանով և Արիության մեդալով։ Զոհվել է հոկտեմբերի 19-ին, սեպտեմբերի 27-ին սկսված արցախա-ադրբեջանական պատերազմի ժամանակ, Մարտունու կողմից տեղակայված դիրքերը պաշտպանելիս։

## Կենսագրություն
Լևոն Գևորգի Խուրշուդյանը ծնվել է 2001 թվականի դեկտեմբերի 17-ին, Երևանում։  Կրթությունը ստացել է՝ Գալինա Ստարովոյտովայի անվան հ. 177 հիմնական դպրոցում, այնուհետև 2014 թվականին ընդունվել է՝ Անանիա Շիրակացու անվան ճեմարան։ Միջնակարգ ուսումը գերազանց առաջադիմությամբ ավարտելուց հետո, 2019 թվականին ընդունվել է Հայ֊ռուսական համալսարան **КТЭС** (Конструирования и технологии электронных средств) բաժին։ Ընտանիքի միջնեկ որդին էր, ուներ երկու եղբայր, մեկ քույր։

## Զինվորական Ծառայություն
Լևոն Խուրշուդյանը մեկնել է պարտադիր ժամկետային զինծառայության 2020 թվականի հունվարի 16-ին։ Նախնական ծառայության ժամանակ վերապատրաստվել է որպես հաշվարկի հրամանատար, այնուհետև ստանալով կրտսեր սերժանտի կոչում, մեկնել է հիմնական ծառայության Ստեփանակերտ։ Պատերազմը սկսվելուն պես նրանց վաշտը մեկնել է Մարտունու դիրքեր,որտեղ էլ ծառայակից ընկերների հետ կռվել էն մինչև վերջին շունչը։

## Պատերազմում իր դերը
2020 թվականի Սեպտեմբերի 27-ին լույս առավոտյան արցախա-ադրբեջանական շփման գծի ողջ երկայնքով Ադրբեջանի զինված ուժերի ստորաբաժանումները լայնամասշտաբ հարձակման են անցնում։ Հենց այդ ժամանակ Լևոնը հանձն է առել  գռադի հրամանատարի պատասխանատվությունը ու մոտ 23 օր, իր հաշվարկը տարբեր ձևերով փախցնելով աթս-ներից ու տարբեր կամիկաձեներից ու բայրակթարներից, որոնց համար ի սկզբանե շատ հեշտ է թիրախավորել մեծ ու տեսանելի գռադերին, եղել է Արցախի ամենաթեժ կետերում, ոչնչացրել է թշնամու շատ մեծ թվով միավորումներ ու հետևակ, միաժամանակ իր ընտանիքին հանգստացնելով, որ ինքը շատ ապահով վայրում է, ու իրեն ոչինչ  չի սպառնում։

**Նելլի Գասպարյանի** հուշերից՝

«Մեզ ասում էին խելագար, խելառներ, գժեր, մենք թքած ունեինք։ Մինչդեռ հիմա մենք իրապես խելագարվել ենք։ Մեկ տարուց ավել է, ինչ Լևոնի ֆիզիկական ներկայությանը կարոտ ենք մնացել։ Նա դեռ կա՝ ամեն մեկիս մեջ, մի քիչ-մի քիչ. դրա համար էլ ԿԱրոտ է դարձել։

Սովորական է դարձել ապրել բթության, անշարժության և ընկճախտի մեջ։ Բոլորս ուժ գտանք, երբ լսեցինք մահվան ճիչը, երբ այրում ու մոխրեցնում էինք մեր ներսում թառամած հույսերը, երբ հասկացանք, որ ուժը ցավով է տրված։

Ամեն ինչ սովորական է դարձել, բացի ոչինչից։

«Այս կյանքում անհնարին ոչինչ չկա, Լևոն ջան».

«Ոչ, մամ, կա։ ԺԱՄԱՆԱԿԸ. մենք չենք կարող կանգնեցնել ժամանակը»։

Իրոք որ, Լևոնը միշտ իրավացի էր։»

Հատված **Բացակա հենասյունը** աշխատանքից։

## Հուղարկավորություն
Լևոն Խուրշուդյանի մարմինը ննջում է Եռաբլուր զինվորական պանթեոնում, մյուս հերոս տղաների հետ միասին։ Հոգեհանգստի արարողությունը տեղի է ունեցել՝ Երևանի Սբ. Սարգիս եկեղեցում։ Հուղարկավորությունը՝ Երևանի Եռաբլուր զինվորական պանթեոնում։

## Ծանոթագրություններ

Կատեգորիա:44-օրյա պատերազմի մասնակիցներ հայկական կողմից
Մոլ Ֆլենդերս

thumb|Մոլ Ֆլենդերս
**«Հայտնի Մոլ Ֆլենդերսի ուրախություններն ու վշտերը»** (*The Fortunes and Misfortunes of the Famous Moll Flanders*, Դանիել Դեֆոյի խաբեբայապատում վեպը, հրատարակվել է Լոնդոնի Չիթվուդ գրահրատարակչությունում՝ 1722 թվականի հունվարի 27-ին։ Նախաբանում հաղորդվում էր, որ հեղինակը կատարել է միայն «ձեռագիր գրառման» գրական վերամշակում, որը թվագրվում է 1689 թվին, Վիրջինիա նահանգի պլանտատորշին, ով իր իսկական անունը թաքցնում էր Moll Flanders («Ֆլամանդական պոռնիկ») կեղծանվամբ։ Գիրքը մեծ պահանջարկ էր վայելում անգլիական հանրության շրջանում։ Մինչև 1723 թվականի վերջը հայտնվել են ևս 4 հրատարակություններ՝ հավելումներով, այդ թվում՝ բանաստեղծական։

Հնարավոր է՝ գլխավոր հերոսուհու նախատիպը դարձել է Լոնդոնի հայտնի հանցագործ Էլիզաբեթ Ադկինսը։

## Բովանդակություն
Պատմողը՝ Մոլ Ֆլենդերսը, որը հարստացել էր արդեն կյանքի մայրամուտին, Դեֆոյին հատուկ սովորական ցայտուն էներգիայով, գործնական ռեգիստրով, որը զուրկ էր գենդերային առանձնահատկություններից, հրաժեշտի հայացք է գցում իր սեփական կյանքի անթիվ բարդությունների վրա։ Անբարենպաստ սոցիալական պայմանները մեկ անգամ չէ, որ արմատապես փոխել են նրա կարգավիճակը՝ ստիպելով ապրել գողությամբ, խաբեությամբ և մարմնավաճառությամբ։ Նրա կյանքի ուղու հիմնական ուղենիշերը ներկայացված են գրքի վերնագրում։

Մոլ Ֆլենդերսի տխրությունն ու ուրախությունը, որոնք ծնվել են Նյուգեյթ բանտում, կյանքի բազմազանությունը, որը կազմված էր վաթսուն տարուց՝ չհաշված մանկությունը, որի տասներկու տարին եղել է պոռնիկ, հինգ անգամ եղել է կին (նրանցից մեկը՝ իր եղբոր), տասներկու տարի՝ գող, ութ տարի անցկացրել է Վիրջինիայում՝ աքսորի մեջ, վերջապես հարստացել է, ապրել ազնվորեն և մահացել ապաշխարությամբ։

Ինչպես և Դեֆոյի մյուս պատմողները, Մոլը համոզված է, որ մարդը կարող է հասնել ամեն ինչի իր սեփական էներգիայով և աշխատասիրությամբ։ Որքան էլ ցածր է ընկնում հերոսուհին, նա ամեն անգամ իր մեջ ուժ է գտնում և փորձում սկսել իր կյանքը մաքուր էջից։

## Թարգմանություններ
[thumb|1730-ականների սկզբին [Ուիլյամ Հոգարթը վեպին արձագանքել է «Անառակ կնոջ կարիերան» փորագրությունների շարքով]]
Չնայած երիտասարդության մեղքերից ապաշխարության նոտային, որը հնչում է Մոլի խոստովանությամբ, գրքի տարածումը Անգլիայից դուրս երկար ժամանակ սահմանափակվել է գրաքննության արգելքներով։ Այսպես, ամերիկացի ընթերցողին վեպը հասանելի է դարձել միայն 1930 թվականին։

Հայերեն վեպը առաջին անգամ հրատարակվել է 1991 թվականին Նաիրի հրատարակչության կողմից, Վարդան Փարթամյանի թարգմանությամբ։

Մարմնավաճառության, սեռական բռնության, բազմակնության և արյունապղծության թեմատիկան, նույնիսկ սատիրայով ներկայացնելով, երկար ժամանակ թույլ չի տվել Մոլլի պատմությունը տեղափոխել թատերական բեմահարթակներ և կինոէկրան։ Հետպատերազմյան շրջանում վեպը, հանելով առավել էպատաժային տեսարանները, վերջապես էկրանավորվել է, ընդ որում՝ չորս անգամ՝ 1965, 1975 և 1996 թվականներին՝ երկու անգամ։

## Ծանոթագրություններ

## Արտաքին հղումներ
*Մեջբերումներ Մոլ Ֆլենդերսից
*Մոլ Ֆլենդերսը հայերեն թարգմանությամբ

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Անգլերեն վեպեր
Կատեգորիա:Բրիտանական վեպեր
Կատեգորիա:Դանիել Դեֆոյի ստեղծագործություններ
Կատեգորիա:Էկրանավորված բրիտանական վեպեր
Կատեգորիա:Հեռուստասերիալների հիմք ծառայած բրիտանական վեպեր
Հարիսոն Փոլ Բրտուիսլ

**Սըր Հարիսոն Փոլ Բրտուիսլ** (, ), բրիտանացի կոմպոզիտոր։

## Կենսագրություն
Սովորել է Մանչեսթերի Թագավորական երաժշտական քոլեջում, այնուհետև ուսումը շարունակել է Լոնդոնի Թագավորական երաժշտական ակադեմիայում, 1965 թվականից սովորել է ԱՄՆ-ի Փրինսթոնի համալսարանում։ 1975-1983 թվականներին եղել է  Լոնդոնի Թագավորական ազգային թատրոնի երաժշտական տնօրեն։ 1994-2001 թվականներին Լոնդոնի թագավորական քոլեջի  պրոֆեսոր, որտեղ նրան հաջորդեց Ջորջ Բենյամինը։

## Աշխատություններ
Նրա վրա ազդեցություն են ունեցել  Իգոր Ստրավինսկու, Էդգար Վարեզի, Չարլզ Այվզի երաժշտությունները։ Աշխարհի տարբեր երկրների երաժշտագետներ հետաքրքրված են եղել նրա երաժշտությամբ՝ Պիեռ Բուլեզ, Դանիել Բարենբոյմ, Էլգար Հավարդ, Քրիստոֆեր Դանանի, Օլիվեր Նասեն, Սայմոն Ռետլ, Անտիոնո Պապանո և այլն։

## Պարգևներ
*Օքսֆորդի համալսարանի պատվավոր դոկտոր
*Արվեստների և գրականության շքանշանի ասպետ, 
*Գրավմաերի անվան մրցանակ, 
*Ասպետ-բակալավր, 
*Պատվո լեգեոնի շքանշան, 
*Էռնստ ֆոն Սիմենսի մրցանակ  
*Գրոմեյերի մրցանակ երաժշտական կոմպոզիցիայի համար

## Ստեղծագործություններ
*Refrains and Choruses,  (1957)
*Punch and Judy, а (1967)
*Nenia: The Death of Orpheus (1970)
*The Triumph of Time (1971)
*Grimethorpe Aria (1973)
*Silbury Air  (1976—1977)
*Earth Dances  (1986)
*Harrison’s Clocks  (1998)
*Gawain,  (1990)
*Antiphonies (1992)
*The Second Mrs. Kong,  (1994)
*Panic, (1995)
*The Last Supper, (2000)
*Tenebrae David(2001)
*Pulse Shadows
*Theseus Game  (2003)
*26 Orpheus Elegies  (2003—2004)
*The Io Passion, (2004)
*Night’s Black Bird (2004)
*Cantus Iambeus (2005)
*Crowd  (2005)
*Song of Myself  (2006)

## Ծանոթագրություններ

## Գրականություն
* *Hall M.* Harrison Birtwistle. — : Robson Books, 1984
* *Hall, M.* Harrison Birtwistle in Recent Years. — L.: Robson, 1998
* *Adlington R.* The Music of Harrison Birtwistle. — : Cambridge UP, 2000
* *Cross, J.* Harrison Birtwistle: Man, Mind, Music. — Ithaca: Cornell UP, 2000

## Արտաքին հղումներ
* Rayfield Allied profile
* Biography on publisher's website
* Sir Harrison Birtwistle  biography and works on the UE website (publisher of his music until 1994)
* Photographs in the National Portrait Gallery
*  An interview with Birtwistle about *The Minotaur.*
* Harrison Birtwistle's Biography on NMC Recordings 
* 
* Interview with Harrison Birtwistle, December 8, 1996

Կատեգորիա:21-րդ դարի կոմպոզիտորներ
Կատեգորիա:Անգլիացի կոմպոզիտորներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Կոմպոզիտորներ այբբենական կարգով
Կատեգորիա:Օպերային կոմպոզիտորներ
Կատեգորիա:Օքսֆորդի համալսարանի պատվավոր դոկտորներ
Դոթի Ուեստ

**Դոթի Ուեստ** (, ծննդյան պահին՝  , ), քանթրի ոճի ամերիկացի երգիչ և երգահան,  տասից ավելի  երաժշտական դափնեկրերի մրցանակակիր, այդ թվում Գրեմմի` լավագույն կին վոկալ կատարման համար և ևս 6 Գրեմմիի մրցանակ  6 անվանակարգերում։

## Կենսագրություն
Ծնվել է 1932 թվականի հոկտեմբերի 11-ին։ Եղել է 10 երեխաներից ամենամեծը։ Ընտանիքն ապրել է աղքատ և հազիվ էր կարողանում ծայրը ծայրին հասցնել։ Նրա մայրը՝ Պելինան ունեցել է փոքրիկ սրճարան, իսկ Դոթին հաճախ օգնում էր մորը ղեկավարել հաստատությունը։ Հայրը՝ Հոլիս Մարշը հարբեցող էր,  ծեծում և սեռական բռնության էր ենթարկում Դոթիին։ Բռնությունը շարունակվել է մինչեւ 17 տարեկան, երբ նա վերջապես զեկուցել է այդ մասին տեղական շերիֆին։ Նա դատարանում ցուցմունք է տվել հոր նկատմամբ, որն էլ դատապարտվեց  40 տարվա ազատազրկման, և, ի վերջո, մահացավ բանտում 1967 թվականին։

Կարճ ժամանակ ապրել է շերիֆի հետ, հետո նա մոր ու եղբայրների հետ տեղափոխվել է Մակմինվիլ։ Նա  միացել է «The Cookskins» դպրոցական խմբին, որտեղ  երգում էր և նվագում  կիթառ։

1951 թվականին  նա երաժշտական կրթություն է ստացել Թենեսի նահանգի Քուքիվիլ քաղաքի Թենեսիի տեխնոլոգիական համալսարանում, որտեղ էլ 1958 թվականին ծանոթացել է իր առաջին ամուսնու՝ Բիլ Ուեսթ անունով կիթառահարի հետ։ Բիլն ու Դոթին ունեցել են 4 երեխա։

1972 թվականին Դոթին  դարձել է թմբկահար Բայրոն Մետկալֆի կինը, որը 12 տարով փոքր էր կնոջից։

1983 թվականին նա երրորդ անգամ ամուսնացել է ձայնային ինժեներ Ալ Ուինթերսի հետ, որը  23 տարով փոքր էր Դոթիից։ Ուինթերսի սնանկացումից հետո 1990 թվականին նրանք ամուսնալուծվել են։

1991 թվականին Դոթին ենթարկվել է ավտովթարի և մի քանի օր անց մահացել վիրահատության պահին։

Դոթին մի քանի տասնյակ ն հիթերի հեղինակ է,  եղել ԱՄՆ դեմոկրատական կուսակցության ակտիվ կողմնակից։ 1994 թվականին  նկարահանված «Մեծ երազներ և կոտրված սրտեր. Դոթի Ուեսթի պատմությունը» ֆիլմը նրա մասին է։

## Մրցանակներ և անվանակարգեր

## Ծանոթագրություններ

## Գրականություն
* Oermann, Robert K. (1998). "Dottie West". In *The Encyclopedia of Country Music*. Paul Kingsbury, Editor. New York: Oxford University Press. p.&nbsp;578.

## Արտաքին հղումներ
* 
* Kenny Rogers & Dottie West - What are we doing in love
*Oermann, Robert K. (1998). "Dottie West". In *The Encyclopedia of Country Music*. Paul Kingsbury, Editor. New York: Oxford University Press. p.&nbsp;578. 

Կատեգորիա:20-րդ դարի ամերիկացի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ավտոճանապարհային վթարներից զոհվածներ
Առնե Յակոբսեն

**Առնե Էմիլ Յոկոբսեն** ( ), դանիացի ճարտարապետ և դիզայներ, դանիական ֆունկցիոնալիզմի ոճի հիմնադիր։ Ալվար Աալտոյի հետ միասին սկանդինավյան դիզայնի ամենահայտնի ներկայացուցիչն է։ Բացի ճարտարապետական կառույցներից, ստեղծել է մի շարք ինքնատիպ աթոռներ և կահույքի այլ տեսակներ։ Արժանացել է միջազգային մի շարք պատվոգրերի և մեդալների։

## Կենսագրություն
Յակոբսոնը ծնվել է Կոպենհագենում 1902 թվականին։ Առաջին մասնագիտությամբ եղել է աղյուսագործ։ Ապա 1924 թվականին ընդունվել է Դանիայի գեղարվեստի թագավորական ակադեմիա։

Դեռևս ուսանող Յակոբսոնը մասնակցել է 1925 թվականի Համաշխարհային ցուցահանդեսին, և աթոռի դիզայնի համար շահել արծաթե մեդալ։ Այս ճանապարհորդության ժամանակ նա տպավորվել է Շառլ Էդուար լը Կորբյուզիեի *«L’Esprit Nouveau»* հանդեսի տաղավարի նորարարական գեղագիտությամբ։ Ակադեմիան լքելուց առաջ Յակոբսոնը մեկնել է նաև Գերմանիա, որտեղ ծանոթացել է Լյուդվիգ Միս վան դեր Ռոեի և Վալտեր Գրոպիուսի ռացիոնալիստական ճարտարապետությանը։ Նրանց աշխատանքներն ազդել են նրա վաղ ստեղծագործությունների վրա, ներառյալ գեղարվեստական պատկերասրահի ավարտական նախագիծը, որի շնորհիվ ոսկե մեդալ է ստացել։

Երբ սկսվել է Երկրորդ աշխարհամարտը, նա, որպես հրեա, ստիպված է եղել Դանիայից փախչել Շվեդիա, որտեղ արգելել են աշխատել որպես ճարտարապետ, ստիպված դարձել է տեքստիլ նկարիչ։

## Աշխատանք կահույքի դիզայնի ոլորտում
Առնե Յակոբսոնը Երկրորդ համաշխարհային պատերազմից հետո է որոշել զբաղվել կահույքի դիզայնով։ Նրա գրեթե բոլոր իրերը նախատեսված են հատուկ տարածքների համար։ Յակոբսոնի շատ աշխատանքներ դարձել են դասական, որոնց շարքում առանձնակի տեղ ունեն ստորև ներկայացրած մի քանիսը։

## Աշխատանք ճարտարապետության ոլորտում
* Դանիայի Ազգային բանկի շենք (*Danmarks Nationalbank)*
*Կոպենհագենի *Radisson Collection Royal*  հյուրանոց 
*Օքսֆորդի Սուրբ Կատերինայի քոլեջ։

## Ծանոթագրություններ

Կատեգորիա:Բեռլինի գեղարվեստի ակադեմիայի անդամներ
Կատեգորիա:Դանիացի դիզայներներ
Կատեգորիա:Դանիացի ճարտարապետներ
Կատեգորիա:Մոդեռնիստ ճարտարապետներ
Կատեգորիա:Կահույքի դիզայներներ
Կատեգորիա:Օքսֆորդի համալսարանի պատվավոր դոկտորներ
Անտոնիո դա Նեգրոպոնտե

**Անտոնիո դա Նեգրոպոնտե** (, ), XV դարի վենետիկյան նկարիչ։

## Կենսագրություն

Ըստ Gemeinsame Normdatei տեղեկությունների՝ նրան, հնարավոր է, անվանում էին Անտոնիուս Խալկիդեուս (Antonios Chalkideus) և նա ծագումով հունացի էր։ Դրա մասին վկայում է նաև իր հունական Խալկիդեվս ազգանունը (այսինքն Եվբեա կղզու մայրաքաղաք Խալկիդայից), այդպես էլ Նեգրոպոնտե ազգանունը (բառացիորեն՝ «սև կամուրջ»)․ այդպես վենետիկցիները անվանել են Խալկիդային։

Նրա ծննդյան և մահվան  ճշրիտ տարեթվերը, ինչպես և ծագումը, հայտնի չեն։ Հայտնի է միայն, որ Անտոնիո դա Նեգրոպոնտեն ապրել և արարել է 15-րդ դարում։ Նկարչության իր վարպետությանը նա հասել է մոտ 1440 թվականին։

Միակ պահպանված «Մադոննան գահի վրա Սուրբ նորածնի հետ ծաղիկների և պտուղների ֆոնին» ստեղծագործության հեղինակ, որն այժմ գտնվում է Վենետիկի Սան-Ֆրանչեսկո-դելլա-Վինյա եկեղեցում։

Նկարը պարունակում է «Frater Antonius de Negropon Pinxit» ստորագրությունը։ «Frater» բառը նշանակում է, որ նրա հեղինակը եղել է վանական, հնարավոր է, հաճախ փոխում էր գտնվելու վայրը։ Նրա՝ Վենետիկում մնալը նույնպես կարող էր կարճ լինել, այստեղից էլ նրա մասին տեղեկությունների բացակայությունը։

Նկարը պատկերում է Աստվածամորը, որը նստած է գահի վրա՝ ծնկներին Սուրբ նորածնով, կողքերին և վերևում պուտտիներով, ֆոնին ծաղիկներից և տերևներից ծաղկեպսակով։ Ճարտարապետական ֆոնը և նկարի մասերը շատ մանրկակրկիտ են նկարված։

Կտավը Քվատրոչենտոյի տիպիկ օրինակ է, ինչը նշանակում է Գոթիկա ժամանակաշրջանի անցումային ավելի ուշ շրջանից Վաղ Վերածնունդ։ Նկարչության ձևն արտացոլում է 1456-1459 թվականների նկարիչ Անդրեա Մանտենյայի կողմից Սան-Ձենո Մաջորե (Վերոնա) եկեղեցու խորանի ստղեծման որոշակի ազդեցությունը և մոտ է  Պադովայից Ֆրանչեսկո Սկվարչոնե դպրոցին։ Նկարչության ոճը հիշեցնում է Բարտոլոմեո Վիվարինիի աշխատանքը։

## Ծանոթագրություններ

## Արտաքին հղումներ
* [Կենսագրություն](http://www.treccani.it/enciclopedia/antonio-da-negroponte_(Dizionario-Biografico)/)

Կատեգորիա:Իտալացի նկարիչներ
Կատեգորիա:Վերածննդի նկարիչներ
Քրիստոսի մկրտությունը

**«Քրիստոսի մկրտությունը»** (), Պիետրո Պերուջինոյի որմնանկարը՝ նկարված շուրջ 1482 թվականին։ Գտնվում է Հռոմի Սիքստինյան կապելլայում։

## Պատմություն
1480 թվականին Պերուջինոն որմնանկարներով զարդարել է Հռոմում գտնվող Սուրբ Պետրոսի հին բազիլիկը։ Հռոմի պապ Սիքստոս IV-ը գոհ էր իր աշխատանքից և որոշել է նրան ներգրավել Վատիկանի պալատում գտնվող նոր մատուռի որմնանկարների ստեղծման գործում։ Աշխատանքի մեծ ծավալի պատճառով Պերուջինոյին հետագայում միացել են Ֆլորենցիայի մի խումբ նկարիչներ, այդ թվում՝ Սանդրո Բոտիչելլին, Դոմենիկո Գիրլանդայոն և այլք։

Սիքստինյան կապելլայի որմնանկարների ստեղծման ժամանակ Պերուջինոյին օգնել են Պինտուրիկիոն, Անդրեա դ'Ասիզին, Ռոկկո Ցոպպոն կամ, ավելի քիչ հավանական է, Լո Սպագան կամ Բարտոլոմեո դելլա Գատտան, սակայն մանրամասների՝ նրանց պատկանելու հարցը վիճելի է։

## Նկարագրություն
left|thumb|200px|Որմնանկարի դետալ
«Քրիստոսի մկրտությունը» որմնանկարը առաջինն է խորանի աջ պատի վրա, որի դիմաց գտնվում է նույնպես Պերուջինոյի «Մովսեսի որդու թլպատումը» որմնանկարը։ Օգոստինոս Երանելին և այլ վաղ քրիստոնեական հեղինակները մկրտությունը համարում են որպես ինչ-որ «հոգևոր թլպատության» տեսակ։

Որմնանկարի կառուցվածքը սիմետրիկ է, ինչը բնորոշ է Պերուջինոյի աշխատանքներին։ Կենտրոնում Հորդանան գետն է, որը հոսում է դեպի դիտողը և հասնում Քրիստոսի և Հովհաննես Մկրտչի ոտքերին, որն անցկացնում է մկրտության արարողությունը։ Սուրբ Հոգին իջնում է երկնքից, որին խորհրդանշում է աղավին. նա ուղարկվել է Աստծո կողմից, որը պատկերված է լուսավոր ամպի մեջ և շրջապատված է քերովբեներով և սերովբեներով։ Լանդշաֆտը ներառում է Հռոմի խորհրդանշական տեսարան, որը ճանաչելի է Հաղթական կամարի, Կոլիզեումի և Հռոմեական պանթեոնի շնորհիվ։ Բարակ ծառերը բնորոշ են ումբրիական դպրոցին, որին պատկանում է Պերուջինոն։

Կողմերում կան երկու երկրորդական դրվագներ. Հովհաննես Մկրտիչը (ձախից) և Քրիստոսը (աջից) քարոզում են ամբոխին։ Կենտրոնական մասում կարելի է տեսնել նաև ծնկի եկած երկու հրեշտակների, ովքեր ձեռքի սրբիչ են բռնել․ նման բան կարելի է տեսնե Հուգո վան դեր Գուս աշխատանքներում, մասնավորապես «Պորտինարիի խորանում»։ Պերուջինոյի աշխատանքների համար ոչ սովորական ժամանակակիցների դիմանկարների՝ առաջին պլանում կողքերից հայտնվելը ոգեշնչված է Գիրլանդայոյի աշխատանքներից, որը նույնպես մասնակցում էր Սիքստինյան կապելլայի որմնանկարների ստեղծմանը։

Որմնանկարի վերևում կա նավ՝ OPVS PETRI PERVSINI · CASTRO PLEBIS մակագրությամբ։

## Աղբյուր
* 

Կատեգորիա:Հրեշտակներն արվեստում
Արևմտյան կողմ

**«Արևմտյան կողմ»** (), ամերիկյան հեռուստատեսային պիլոտային սերիա, որը ստեղծվել է Բայրոն Բալասկոյի կողմից, մշակվել է Այլին Չայքենի և արտադրվող Մակջիի, Այլին Չայքենի, Պիտեր Ջոնսոնի և Բալասկոյի կողմից ABC ալիքի համար։ Նախագիծը «Ռոմեո և Ջուլիետ» պիեսի ժամանակակից տարբերակն է։ Պիլոտային սերիան եղել է վաղ առաջատար, սակայն ալիքը որոշել է չպատվիրել այն, երբ հաջողություն է ունեցել ABC Studios ալիքի «Դավաճանություն» դրաման։

## Արտադրություն
ABC-ն 2012 թվականի օգոստոսին գնել է Բայրոն Բալասկոյի գրած և Մաքջիի արտադրության պիլոտային դրվագի սցենարը։ Շոուն նկարագրվել է որպես օճառային օպերա հարուստների և կարիքավորների մասին, որի հիմքում Ուիլյամ Շեքսպիրի «Ռոմեո և Ջուլիետ» ստեղծագործության դասական պատմությունն է։ Սյուժեն պտտվում է երկու մրցակից ընտանիքների շուրջ, որոնք ապրում են Վենետիկում՝ Լոս Անջելեսի շրջանում։ Պատմությունը սկսվում է նրանից, որ շոուի գլխավոր հերոսուհին՝ Սոֆին, սիրահարվում է իր ընտանիքի ոխերիմ թշնամու որդուն՝ Քրիսին։

2013 թվականի հունվարի 22-ին ABC-ն պատվիրել էր պիլոտային էպիզոդի նկարահանում, իսկ ռեժիսորի տեղը զբաղեցրել էր Մակջին։ Հիմնական դերերը քասթինգն սկսվել է փետրվարին։ Ջենիֆեր Բիլզն առաջինն էր, որը հաստատվել է նախագծում դերի համար 2013 թվականի փետրվարի 12-ին։ Նա մարմնավորում է Լիզա Քարվերին՝ Քարվերների ընտանիքի մատրիարխին և գլխավոր հերոսի մորը։ Բիլզի հետ միաժամանակ նախագծին միացել է Այլին Չայքենը, որը նախկինում աշխատել էր դերասանուհու հետ «Սեքսը այլ քաղաքում» սերիալում՝ ստանձնելով շոուրանների և գործադիր պրոդյուսերի պաշտոնը Մակջիի հետ հավասար։ Մեկ շաբաթ անց հայտարարվել է, որ Օդեթ Էնաբլը խաղալու է սերիալի պրոտագոնիստ Սոֆի Նենսի դերը, իսկ Բրյուս Գրինվուդը՝ նրա տիրական հոր՝ Գորդի Նենսի դերը։ Մարտի 13-ին ավստրալիացի դերասան Լյուկ Բրեյսին հաստատվել է տղամարդու գլխավոր դերի համար։ Նա խաղում է Ջենիֆեր Բիլզի որդուն՝ Քրիս Քարվերի դերը, որը 6 տարի բանտում է մնացել մարիխուանա պահելու համար։ Հաջորդ օրը Լեքսի Էյնսուորտը ստացել է Նիկոյի՝ հերոսուհու դուստր Ջենիֆեր Բիլզի դերը, իսկ հետո Բրուքլին Սուդանոն միացել է շոուին Քրիս Քարվեր ընկերուհու՝ Ջեսի դերում։

## Դերասաններ և կերպարներ
* Օդեթ Էնաբլ – *Սոֆի Նենս*
* Լյուկ Բրեյսի – *Քրիս Քարվեր*
* Ջենիֆեր Բիլզ – *Լիզա Քարվեր*
* Բրյուս Գրինվուդ – *Գորդի Նենս*
* Լինքոլն Լյուիս – *Շիլի Քարվեր*
* Մայքլ Գրիցիադեյ – *Ջոշ Նենս*
* Դին Ուինթերս – *Ռոբի Քարվեր*
* Լեքսի Էյնսուորթ – *Նիկո Քարվեր*
* Բրուքլին Սուդանո – *Ջես*

## Ծանոթագրություններ

## Արտաքին հղումներ
* 

Կատեգորիա:Ամերիկյան ֆիլմեր
Կատեգորիա:Հեռուստասերիալներ այբբենական կարգով
Կատեգորիա:Ռոմեո և Ջուլիետ
Քելլի Հու

**Քելի Հու** (, ), ամերիկացի դերասանուհի և նախկին մոդել։

## Կենսագրություն
Ծնվել է Հավայի նահանգի Հոնոլուլու քաղաքում, ինժեներ Խուանիտի և էկզոտիկ թռչուններ վաճառող Հերբերտ Հուի ընտանիքում։

Քելիի ծնողները բաժանվել են, երբ նա դեռ երեխա էր։ Նրա եղբայր Գլենը ԱՄՆ բանակի ուժերի և ակտիվների օգտագործման պատասխանատու է։ Վաղ տարիքից աղջիկը տարված էր երգով և պարով։ Հետաքրքրություն է տածել նաև արևելյան մարտարվեստների նկատմամբ, քանի որ հաճախակի է ստիպված եղել կռվել հարևանությամբ ապրող տղաների հետ։

Քելին որոշել է հետևել իր զարմուհու օրինակին, ով Ճապոնիայում մոդել էր աշխատում։ 1985 թվականին ուշադրություն գրավելու համար նա մասնակցել է Երիտասարդ միս ԱՄՆ գեղեցկության մրցույթին և հաղթել, դառնալով ամերիկական այս մրցույթը հաղթած առաջին ասիական արմատներ ունեցող ամերիկացին։ Այս հաղթանակը նրան հեշտ չի տրվել։ Նա, ըստ կանոնների, մեկ տարի չպետք է մասնակցեր այս մրցույթի հետ չառնչվող ոչ մի միջոցառման։ Հուի անձնական կյանքի մասին քիչ բան է հայտնի։ Նա իր նախկին զուգընկերոջ հետ տնօրինել է Basic Bates ռեստորանը։ Դերասանուհին ունի մարզական լավ պատրաստվածություն։  2006 թվականի դեկտեմբերի 10-ին նա 5 ժամ վազել է Հոնոլուլուի մարաթոնի ժամանակ։

## Կարիերա
Ճապոնիայում և Իտալիայում որպես մոդել աշխատելուց հետո՝ 1987 թվականին, Քելի Հուն տեղափոխվել է Լոս Անջելես, որտեղ և սկսել է իր դերասանական կարիերան։ Կինոարվեստում իր նորամուտը կատարել է «Ուրբաթ 13։ Ջեյսոնը գրավում է Մանհեթենը» սարսափ ֆիլմում, Եվա Վատանաբեի դերով։ Քելին հաղթել է «Միս Հավայի 1993» նորաձևության մրցույթում և նվաճել «Միս Ամերիկա» եզրափակիչ մրցույթի ուղեգիր։

1995 թվականին դերասանուհին նկարահանվել է «Ետ դարձի ճանապարհ չկա» մարտաֆիլմում։ Չնայած նրան, որ կինոնկարը ինչ-որ հաջողություն չի ունեցել, այն Քելիին դարձրել է գործող հերոսուհի։ 1997 թվականին Քելին նկարահանվել է Աարոն Սփելինգի «Սանսեթ բիչի սերն ու գաղտնիքները» ցերեկային սերիալում։ Այնուամենայնիվ, նա երկար ժամանակ չի մնացել այնտեղ։ Նրան դուր չէր գալիս սերիալի մեջ խաղալը։ Նկարահանման հրապարակը լքել է 110-րդ դրվագից հետո։ 1998 թվականին նա նկարահանվել է «Նաշ կամուրջներ» և «Չինացի ոստիկան» հեռուստասերիալներում, այնուհետև մի քանի մասշտաբային նախագծերում, այդ թվում` «Կարիճների թագավորը»(2002) և «X մարդիկ 2»-ը(2003)։ Ներկայումս դերասանուհին շարունակում է ակտիվորեն նկարահանվել կինոնկարներում և հանդես գալ հեռուստատեսությմբ։

2008 թվականին Քելի Հուն Սուկի Տոյամիի դերով նկարահանվել է «Command & Conquer: Red Alert 3» համարգչային խաղի և տեսաերիզի համար։ 2015 թվականին «Battlefield Hardline» համակարգչային խաղում հնչյունավորել է սպա (հետախույզ) Հայ Մի Դաոյին։ Mortal Kombat X и Mortal Kombat 11 համակարգչային խաղում հնչյունավորել է Դի'Վորային։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Նա Հե Սոկ

**Նա Հե Սոկ** (, Na Hye-sok;), կորեացի բանաստեղծ, գրող, մանկավարժ և լրագրող, ֆեմինիստական շարժման ակտիվիստ։ Կորեացի երբևէ առաջին պրոֆեսիոնալ մոդեռն նկարիչը։

## Կենսագրություն
Ծնվել է 1896 թվականի ապրիլի 18-ին Սուվոնում։ Այն ժամանակվա չափանիշներով առաջադեմ հայացքներ ունեցող մեծահարուստ պաշտոնյայի դուստրն էր, ինչը նրան հնարավորություն տվեց Ճապոնիայում ժամանակակից կրթություն ստանալ և նկարչություն սովորել։

Մասնակցել է 1919 թվականի մարտի 1-ին Կորեայի ազգային շարժմանը, ինչի համար բանտարկվել է։ 1920 թվականին Նա Հե Սոկը իր համախոհների հետ միասին հիմնադրել է *P-yeho* գրական ամսագիրը։ Եղել է Կորեայի առաջին ֆեմինիստներից։

Նա Հե Սոկի գրական աշխատանքը կենտրոնացած է եղել կանանց իրավունքների համար պայքարի վրա։ Նա ֆեմինիստական պատմությունների և վեպերի հեղինակ է, որոնք քննադատում են 20-րդ դարի սկզբին ընտանիքի ինստիտուտը և կորեացի կնոջ իդեալականացված ավանդական դերը որպես «Լավ կին, իմաստուն մայր»։ Նա խրախուսել է իր ժամանակակիցներին աշխատել, մասնավորապես, զբաղվել արվեստով՝ շեշտելով, որ քսաներորդ դարի կինը կարող է հասցնել կատարել իր ընտանեկան պարտքը և լինել հասարակության ակտիվ անդամ։

Նա Հե Սոկը նկարել է ավելի քան երեք հարյուր յուղաներկ, սակայն դրանցից միայն քսանն է պահպանվել։ Նա կարևոր դեր է խաղացել Կորեայում յուղանկարչության ավանդույթի հաստատման և ընդհանուր բնակչության շրջանում արևմտյան գեղանկարչության բնույթի՝ դասական և փորձարարական գաղափարների տարածման գործում։ Իր կյանքի ընթացքում նա հիմնականում ստեղծել է իմպրեսիոնիստական բնանկարներ։ Եվրոպա կատարած ճանապարհորդության ընթացքում նա ծանոթացել է ավանգարդի ուղղություններին և որոշ ժամանակ կուբիզմի և ֆովիզմի փորձեր արել։ Երբ նա Փարիզում էր, ստեղծել է Կորեայի պատմության մեջ առաջին կանացի ինքնապատկերը, որն իր նկարներից ամենահայտնին է։

Չկարողանալով վաճառել իր նկարները, էսսեները կամ պատմությունները՝ նա ապրել է աղքատության մեջ և կյանքի վերջին տարիներն անցկացրել բուդդայական բարեգործական վանքերում։

Մահացել է Պարկինսոնի հիվանդությունից՝ թափառական հիվանդանոցում։ Թաղման վայրն անհայտ է։

## Ընտրված աշխատանքներ
* Divorce testimony (이혼고백서, 離婚告白書)
* Go on a honeymoon, the tomb of  first love (첫사랑의 무덤으로 신혼여행을 가다)
* Gyunghee (경희)
* Jeongsun (정순)
* Kyonghui
* Na Hye-sok Jeonjip (나혜석전집, 羅蕙錫全集)
* Na Hye-sok Works Collection(나혜석 작품집)

## Հիշողություն
* 2019 թվականի 28-ին Google Doodle -ը նշել է Նա Հե Սոկի 123-ամյակը։

## Պատկերասրահ

File:Na Hye-seok Incheon.jpg
File:나혜석 판화 01.PNG
File:나혜석 - 무희.jpg
File:등을 돌린 나부.png


## Ծանոթագրություններ

## Արտաքին հղումներ
* Na Hye-sok

Կատեգորիա:Կորեացի գրողներ
Կատեգորիա:Կորեացի քաղաքական գործիչներ
Կատեգորիա:Կորեացի նկարիչներ
Կատեգորիա:20-րդ դարի լրագրողներ
Կատեգորիա:Ֆեմինիստ արվեստագետներ
Կատեգորիա:Բանաստեղծներ այբբենական կարգով
Կատեգորիա:Հարավկորեացի լրագրողներ
Կատեգորիա:Ֆեմինիստ գրողներ
Կատեգորիա:Կին փիլիսոփաներ
Կատեգորիա:Կին քանդակագործներ
Կատեգորիա:Կանանց իրավունքների իրավապաշտպաններ
Կատեգորիա:Կին ակտիվիստներ
Սուզաֆոն

**Սուզաֆոն,** բասով հնչող փողային գործիք, հելիկոնի տարատեսակ (այն տարբերվում է հիմնականում իր մեծ չափերով)։ Իր անունը ստացել է ի պատիվ ամերիկացի դիրիժոր և կոմպոզիտոր Ջոն Ֆիլիպ Սուսայի (1854-1932), որը հանրահռչակել է գործիքը՝ օգտագործելով այն իր փողային նվագախմբում։

## Պատմություն
ԱՄՆ ծովային հետևակի նվագախմբում օգտագործվող հելիկոնը չէր բավարարում Ջոն Ֆիլիպ Սուսային։ Հելիկոնն ուներ փոքր փողալայնուկ, փոքր տրամագիծ, և դրանից հնչող ձայնը գնում էր ձախ։ Անհրաժեշտ էր մի գործիք, որի ձայնը կբարձրանար նվագախմբի վերևում, բայց ավելի թեթև կլիներ, քան տուբան։ 1893 թվականին Սուսայի գաղափարը մարմնավորեց Ջեյմս Ուելշ Փիփերը (), իսկ 1898 թվականին կրկնեց Չարլզ Ջերարդ Կոնը ()։

Սկզբնապես գործիքը նախատեսված էր ոչ թե որպես երթային, այլ համերգային գործիք (գաղափարի իրականացման պահին Սուսան լքել է ծովային հետևակայինների նվագախմբի դիրիժորի պաշտոնը)՝ լի, հարուստ ձայնով։ Ձայնը հասնում էր գործիքի փողալայնուկի և պարանոցի լայնացմամբ, ինչպես նաև փողալայնուկի ուղղությամբ։ Կառուցվածքը գործնականում անփոփոխ է մնացել իր ստեղծման օրվանից, միայն փողալայնուկի տրամագիծը փոխվել է 22-ից մինչև 26 դյույմ։ 1930-ական թվականների կեսերից փողալայնուկը ստանդարտացվել է 26 դյույմ (65 սմ)։ Սուզաֆոնի քաշը մոտ 10 կիլոգրամ է։

## Կառուցվածք
Սուզաֆոնը փականային փողային գործիք է, որն ունի նույն ձայնածավալն ու ապլիկատուրան, ինչպես տուբը։ Սուզաֆոնի ձևն այնպիսին է, որ փողալայնուկը գտնվում է երաժշտի գլխավերևում և ուղղված է դեպի առաջ։ Փականները տեղակայված են անմիջապես երաժշտի առջև, գոտկատեղից մի փոքր վերև, և գործիքի քաշի մեծ մասը կրում է երաժշտի մեկ ուսը։ Փողալայնուկը սովորաբար բաժանվում է գործիքի մնացած մասից՝ հեշտ տեղափոխման և պահպանման համար։ Բացառությամբ արտաքին տեսքի՝ սուզաֆոնը կառուցվածքային առումով շատ նման է ստանդարտ ուղղահայաց տուբին։

Իր նախորդի (հելիկոնի) նման սուզաֆոնը հանրաճանաչություն ձեռք բերեց փողային նվագախմբերում, երբ նվագում էին կանգնած կամ շարժման մեջ։ Ի տարբերություն տուբի, որի համար երկար նվագելու ընթացքում պետք է օգտագործել գոտիներ՝ փոխհատուցելու համար քաշը, սուզաֆոնը, ելնելով իր դիզայնից և գտնվելու վայրից, նվագելիս (սուզաֆոնը կախված է գլխի վրայով ձախ ուսին) ավելի լավ է բաշխում իր քաշը։

Սուզաֆոնների մեծ մասը պատրաստված է թղթե պղնձից կամ արույրից։ Սովորաբար գործիքը դեղին կամ արծաթագույն է, որոշ մասեր զարդարված են ոսկեջրով, արծաթով, լաքով, ինչպես շատ այլ փողային գործիքները։ Վերջերս որոշ արտադրողներ ապակեպլաստե սուզաֆոններ են պատրաստում՝ քաշը և ծախսը նվազեցնելու և ծառայության ժամկետը բարձրացնելու համար։

Սուզաֆոնի մակերեսի մեծ տարածքը, որն ուղղված է դեպի հանդիսատեսը, հաճախ օգտագործվում է նվագախմբի անվան կամ լոգոյի համար։

## Ծանոթագրություններ

## Գրականություն
* 

Կատեգորիա:Բնօրինակում անաղբյուր հոդվածներ